Coordenadas: 51°30′37″N 0°08′20″O﻿ / ﻿51.5103, -0.139

Inicio de Vigo Street, mirando cara Regent Street.
**Vigo Street**, orixinalmente **Vigo Lane**, é unha rúa curta situada no centro de Londres, que leva o seu nome da vitoria naval anglo-holandesa sobre os franceses e españois na batalla de Rande de 1702. Discorre entre Regent Street e o cruzamento de Burlington Gardens e Savile Row.

Historia
--------

Localización de Vigo Street en Londres.
Nun comezo, todo o camiño dende o que agora é Bond Street ata a actual Glasshouse Street, incluída Vigo Street, chamábase Glasshouse Street.
Despois da vitoria naval anglo-holandesa sobre os franceses e españois na batalla da Ría de Vigo en 1702, parte de Glasshouse Street pasou a chamarse Vigo Lane e logo en Vigo Street, aínda o primeiro foi usado en *Elmes's London Streets* ata 1831.

Finalmente, a parte de Vigo Street detrás de Burlington House pasou a chamarse Burlington Gardens en 1831.

Referencias literarias
----------------------

Placa conmemorando o cincuentenario da fundación de Penguin Books, no número 8.
Os editores John Lane e Elkin Mathews asociaronse en Vigo Street. Xuntos publicaron a revista literaria *The Yellow Book* volumes un e dous en 1894. Máis tarde fundaron The Bodley Head e continuaron publicando a obra ata que cesou en 1897.

Cando a asociación entre Lane e Mathews terminou, ambos continuaron tendo locais en Vigo Street e Mathews publicou as primeiras edicións de varias obras literarias importantes, incluíndo *The Wind Among the Reeds* de William Butler Yeats en 1899, *Chamber Music* de James Joyce en 1907. Tamén publicou obras de Lionel Johnson, John Masefield, J. M. Synge e Ezra Pound.

Foi dende o número 8 da rúa que Allen Lane fundou Penguin Books como parte de Bodley Head en 1935. En 1985, a editorial colocou unha placa no número 8 para conmemorar o cincuentenario do libro de bolsillo Penguin.

A rúa tamén é mencionada nos libros *The Lost World*, de Conan Doyle, e *The End of the Affair*, de Graham Greene.

Notas
-----

1. 1 2 3  Wheatley, Henry B. (1891). *London past and present: Its history, associations, and traditions*. Vol. III. London: John Murray. Cambridge University Press reimpresión, 2011. p. 435. ISBN 978-1-108-02808-0.
2. ↑  Hibbert, Christopher; Ben Weinreb; John Keay; Julia Keay (2010). *The London encyclopaedia*. London: Pan Macmillan. p. 976. ISBN 978-0-230-73878-2.
3. ↑  Wittich, John. (1996). *Discovering London street names*. 3ª edición. Princes Risborough: Shire Publications. p. 127. ISBN 978-0-7478-0309-6. Arquivado dende o orixinal o 09 de xullo de 2014. Consultado o 06 de setembro de 2018.
4. 1 2  Kingsford, Charles Lethbridge (1925). *The early history of Piccadilly Leicester Square Soho & their neighbourhood based on a plan drawn in 1585 and published by the London Topographical Society in 1925*. Cambridge: University Press. p. 127.
5. ↑  Wilhelm, J.J. (2010). *Ezra Pound in London and Paris, 1908-1925*. Pennsylvania State University Press. p. 5. ISBN 0-271-04099-8.
6. ↑  Here fifty years ago Allen Lane published his first paperbacks thereby changing reading habits throughout the English speaking world Open Plaques, 2014. Consultado o 4 de xuño de 2014.
7. ↑  "The Lost World". *The Arthur Conan Doyle Enciclopedia* (en inglés).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vigo Street Modificar a ligazón no Wikidata*** |

### Outros artigos

* Batalla de Rande
* Guerra de Sucesión Española